《垂虹桥送戴明甫》
明代·朱存理

新安十日程，足为千里游。江湖志汗漫，杖剑气横秋。

昨逢阿戎与之语，知君楚尾与吴头。不须琵琶浔阳郭，泊此书画沧江舟。

飘然明发向何许，长笛一声黄鹤楼。宝带秋波启别筵，垂虹晚日送行船。

白云似与越山隔，明日还同吴地悬。后夜相思各杯酒，来年重会剩诗篇。

殷勤再写桥头景，江冷丹枫岁莫天。

作者简介：（1444—1513）苏州府长洲人，字性甫，又字性之，号野航。博学工文，闻人有异书，必访求。以布衣终。著有《铁网珊瑚》、《野航漫录》、《吴郡献征录》、《旌孝录》、《鹤岑随笔》等。